Groapa de gunoi de la Chiajna răspândeşte mirosuri grele de respirat până în Capitală. Asta o spun şi cetăţenii, dar şi edilul Sectorului 1. Cu toate acestea, la depozitul de la Chiajna se folosește cea mai avansată metodă de tratare a apelor reziduale, și anume prin tehnologia osmozei inverse. Astfel, din tratarea apei reziduale se obţine apă considerată potabilă care poate fi deversată fără nici o problemă în râuri sau lacuri naturale.

Şi de parcă nu ar fi de-ajuns, muntele de gunoi a ajuns să aibă 125 metri înălţime. Groapa Iridex a depășit înălțimea legală, ajungând să aibă dimensiunea a patru blocuri cu câte zece etaje înălțime.

Bucureștiul are la dispoziție în acest moment două gropi de gunoi: Iridex și Giulești Sârbi. În Ilfov, funcționează alte două gropi: Glina și Vidra.